**1. Rebalans financijskog plana za 2021. godinu**

**Obrazloženje**

**Proračunska sredstva**

Prvi rebalans financijskog plana za 2021. godinu izrađen je temeljem odluke o kriterijima, mjerilima i načinu financiranja minimalnog financijskog standarda za decentralizirane funkcije srednjeg školstva. Spomenutim rebalansom proračunska sredstva uvećana su za 63.700,00 Kn. Do promjena je došlo unutar slijedećih programa:

* Program 530603: Natjecanja i smotre uvećan je za 3.000,00 Kn.

Povećane su pozicije za službena putovanja i usluge telefona, pošte i prijevoza svaka po 1.500,00 Kn

* Program 550101 Osiguravanje uvjeta rada uvećan je za 5.000,00.kn temeljem odobrenja hitne intervencije za usluge tekućeg održavanja u istom iznosu.

Unutar programa osiguravanje uvjeta rada došlo je do veće promjene na slijedećim pozicijama: naknada za prijevoz smanjena je za 20.000,00 Kn. Do značajnog smanjenja ove pozicije došlo je zbog on-line nastave i rada od kuće. Iz istog razloga smanjena su službena putovanja za 5.000,00 Kn. 10.000,00 Kn sa pozicije električna energija preusmjereno je na energiju (lož ulje). Povećane su slijedeće pozicije: sitan inventar za 500,00 Kn, usluge tekućeg održavanja 2.070,48 Kn, Komunalne usluge 487,50 Kn, intelektualne i osobne usluge 4.687,50 Kn, računalne usluge 2.000,00 Kn, ostale usluge 6.714,52 Kn, ostali nespomenuti rashodi 1.540,00 Kn, uredski materijal 2.000,00 Kn, materijal i sirovine 5.000,00 Kn.

* Program 550103 Opremanje ustanova školstva uvećan je za 39.700,00 Kn za nabavku opreme za ugostiteljski praktikum ( plinski štednjak, hladnjak i zamrzivač)
* Program 550203 Programi školskog kurikuluma uvećani su za 10.000,00 Kn za potrebe obilježavanja 100-te obljetnice srednje škole na otoku Krku.
* Program 550216 Program zaštite i mjera prevencije kod zaraznih bolesti uvećan je za 6.000,00 Kn

**Vlastiti sredstva**

Prvim rebalansom financijskog plana za 2021. godinu vlastiti prihodi i rashodi uvećani su za 617.102,50 Kn. Promjene su nastale unutar slijedećih programa:

* Program 521501 Pomoći uvećan je za 617.102,50 Kn. Unutar ovog programa uvećane su pomoći iz državnog proračuna za 700.000,00 kn ; Pomoći za projekt **MREŽA KOM5ENTNOSTI** umanjene su za 56.200,00 Kn, a za projekt **RCK RECEPT** za 26.697,50 Kn. U istim iznosima izmijenjeni su su i rashodi unutar ovih programa
* Na programima vlastiti prihodi – 3215, Prihodi za posebne namjene – 4315, donacije – 6215 i prihodi od prodaje ili zamjene nefin. Imovine i naknade šteta od osiguranja -7315 nije bilo promjena